Accessibilitat. Introducció al disseny de materials i aula virtual accessibles

[Informació general 1](#_Toc1526006348)

[Presentació 1](#_Toc670655849)

[Objectius 2](#_Toc888952678)

[Continguts 2](#_Toc1744791050)

[Materials 3](#_Toc585810890)

[Avaluació i certificació 4](#_Toc2101671352)

[Documentació de suport 4](#_Toc1592139309)

[Accions de millora de l’accessibilitat realitzades: 4](#_Toc351049925)

# Informació general

* **Títol de l’activitat:** Accessibilitat. Introducció al disseny de materials i aula virtual accessibles.
* **Tipus d’activitat**: Curs semipresencial.
* **Impartit per:** Servei de Recursos Educatius (SREd)
* **Hores:** Curs no presencial 2 hores presencials + 3 hores a distància.
* **Places:** 15 places.
* **Calendari**: dia divendres 26 de gener de 2018 de 12.00 a 14.00 hores.
* **Lloc:** Sessió presencial 26 de gener de 2018 d’octubre. Aula d’informàtica ICE (C-206). Entorn Virtual de Formació: Moodle.

## Presentació

Totes i tots nosaltres consumim i creem continguts digitals. Però no sempre són igualment accessibles per a totes les persones segons les seves capacitats. L’activitat proposada és una introducció a la creació de continguts digitals accessibles per a ser utilitzats a l’entorn Moodle 3.

A la formació s’exposen orientacions per a crear continguts digitals accessibles o per a millorar l’accessibilitat dels continguts digitals ja creats. Les persones assistents aprendran a valorar l’accessibilitat de continguts creats per elles mateixes o per altres i a aplicar millores fàcils i pràctiques per tal d’evitar les barreres d’accessibilitat més comuns.

El curs està adreçat a professorat interessat en introduir-se en la creació de continguts digitals accessibles per a ser utilitzats a l’entorn Moodle.

Les persones interessades en seguir el curs però que no puguin assistir a la sessió presencial poden posar-se en contacte amb el formador per a buscar una alternativa.

## Objectius

* Compartir alguns conceptes clau relacionats amb l’accessibilitat digital.
* Ser capaç de valorar a nivell bàsic l’accessibilitat d’un contingut digital creat per un mateix. (i per algú altre).
* Ser capaç de millorar l’accessibilitat, a nivell bàsic, d’un contingut digital creat per un mateix.
* Crear un contingut digital tenint present l’accessibilitat en un nivell bàsic.
* Comunicar propostes per a la millora de l’accessibilitat, a nivell bàsic, de continguts creats per algú altre.

## Continguts

1. Conceptes bàsics relacionats amb l’accessibilitat digital.
2. Principals barreres que dificulten l’accessibilitat als continguts digitals.
	1. Accessibilitat de les imatges.
	2. Estructura de continguts accessibles: Títols, encapçalaments i llistes accessibles.
	3. Enllaços accessibles.
	4. Taules de dades accessibles.
3. Recomanacions generals per a millorar l’accessibilitat digital.
4. Comprovació automàtica de l’accessibilitat.
5. Llista de comprovació de l’accessibilitat.

## Materials

Els materials estaran disponibles a l’espai Moodle del curs.

La formació combinarà:

* L’exposició presencial dels continguts bàsics per a que els i les participants puguin posar-los en pràctica en l’avaluació i millora de l’accessibilitat dels seus propis continguts.
* El treball autònom dels i les participants a partir de l’avaluació i millora de l’accessibilitat dels seus propis continguts.
* L’acompanyament en el procés d’aprenentatge dels i les participants en el curs.

El treball autònom previst és d’un mínim de dos hores a dur a terme els 15 dies següents a la sessió presencial.

Les persones interessades podran disposar d’un servei d’assessorament personalitzat per a la millora de l’accessibilitat dels continguts docents de les assignatures que imparteixen.

El servei d’assessorament personalitzat estarà disponible de dilluns a divendres pel matí i els dijous per la tarda.

## Avaluació i certificació

El curs s’avaluarà a partir de:

1. La participació activa en el desenvolupament del curs tant en la sessió presencial com en el temps previst de treball no presencial.
2. La realització d’una activitat d’avaluació i millora de l’accessibilitat d’un contingut digital.

Per superar el curs i obtenir la certificació caldrà:

Haver realitzat una activitat d’avaluació i millora de l’accessibilitat d’un contingut digital.

## Documentació de suport



[Documentació de suport sobre accessibilitat digital al campus virtual de la Universitat Rovira i Virgili (URV( (s’obre en una finestra nova)](https://docs.campusvirtual.urv.cat/wiki/Accessibilitat_al_Campus_Virtual)

[Manual del campus virtual per a estudiants en lectura fàcil (s’obre en una finestra nova)](https://docs.campusvirtual.urv.cat/wiki/Manual_Estudiant_en_Lectura_F%C3%A0cil).

# Accions de millora de l’accessibilitat realitzades:

1. Creades capçaleres i peu de pàgina. Capçalera i peu de pàgina primera pàgina diferent de la resta del document.
2. Introduït els logotips en l’encapçalament del document. En les de la capçalera de la primera pàgina introduït text alternatiu. En ser Logotips corporatius indiquem el nom de l’entitat.
3. En els logotips de les pàgines 2 i següents. No indicat text alternatiu. Introduït “”. Si indiquem el text alternatiu a un logotip que es repeteix en totes les pàgines del document, indicant-ho en la primera és suficient. Si no generarem soroll innecessari per a qui fa servir un lector de pantalla.
4. Introduït peu de pàgina i números de pàgina.
5. Introduïda línia horitzontal per a separar capçalera del document i peu de pàgina del cos del document.
6. Formatat el text utilitzant els encapçalaments (títols i subtítols) de l’editor.
7. Editat algun estil i adaptat per a fer-lo més accessible. Per exemple canviant la font i la mida de les lletres. O, indicant interlineat 1,5 i justificació a l’esquerra al ‘estil de text normal. Utilitzada font Noto Sans. (Corporativa Universitat Rovira i Virgili).
8. Eliminats salts de pàgina fets amb el tabulador o lla tecla “intro" i creats amb les opcions de “paràgraf” de l’editor.
9. Utilitzat negrets indica des amb els estils de l’editor per a destacar algun text important.
10. Creades llistes no numerades, llistes numerades i esquemes numerats utilitzant les opcions de l’editor.
11. Indicat títol i text alternatiu a la imatge del “logotip d’accessibilitat”.
12. Modificat enllaç “aquí” per un text comprensible fora de context.
13. Indicat que l’enllaç s’obre en una finestra nova.
14. Evitat l ‘ús d’abreviatures.
15. Eliminada la informació en format taula i facilitada en format text.
16. La taula contenia elements no accessibles com:
	1. Informació transmesa només pel color vermell o verd per indicar obert o Tancat.
	2. Abreviatures.
	3. Cel·les combinades.
	4. No contenia un resum de la seva estructura i contingut.
	5. No s’indicava un títol de la taula.
	6. No s’indicaven les capçaleres de fila i/o de columna.
17. En cas de voler utilitzar la taula, una opció podria ser:

Taula 1. Horari d’atenció del servei d’assessorament sobre accessibilitat digital.

| Horari | Dilluns | Dimarts | Dimecres | Dijous | Divendres |
| --- | --- | --- | --- | --- | --- |
| Matí: de 8 a 15 hores | Obert | Obert | Obert | Obert | Obert |
| Tarda: de 16 a 18 hores | Obert | Tancat | Tancat | Tancat | Tancat |

Per a realitzar la taula hem:

1. Creat la taula amb l’editor de text: inserció > Taula.
2. Donat format amb les opcions de “disseny de la taula”. Seleccionat un disseny senzill. A opcions de l’estil de taula marquem fila de capçalera i marquem primera columna.
3. Indicat: títol de taula i text alternatiu indicant el format i informació de la taula. Seleccionem la taula. Botó dret. Propietats de la taula. Text alternatiu.
4. A propietats de taula marquem també l’opció: Fila. Permet dividir les files entre pàgines.